पितृसत्तात्मक समाज में निःसंतान स्त्री-पुरुष दोनों की भर्त्सना की गई है, लेकिन निःसंतान स्त्री ही सर्वाधिक उपेक्षा की पात्र रही है। इस लोकगीत में स्त्री-करुणा की पराकाष्ठा है। जहाँ अप्रसवा (बाँझ) स्त्री को उसका पति उसे घर से निकाल देता है। यहाँ एक स्त्री की उपेक्षा की मार्मिक व्यंजना अभिव्यक्त हुई है। इसमें ऐसी स्त्री की पीड़ा का वर्णन है जिसे अपनी ससुराल से संतानहीनता (बांझ) के अपराध में घर से निकाल दिया गया है। जंगल में बाघिन और नागिन भी उसे शरण नहीं देती हैं धरती उसे 'ऊसर' होने के भय से शरण नहीं देती। यह गीत संतानहीन स्त्री की पीड़ा सामाजिक तिरस्कार और अन्याय को दिखाती है कि एक संतानहीन स्त्री को किस तरह का दुःख उठाना पड़ता है और इस दुःख में उसका कोई साथ भी नहीं देता है।